මදුරු කීට මර්දනයේ දී ඝන බී.ටී.අයි. හෙවත් BTI Dunks යෙදීම වැඩි ප්‍රතිඵල ගෙන දෙන බව පර්යේෂණවලින් සනාථ වී ඇති බව සෞඛ්‍ය අමාත්‍යාංශය පවසයි.ඒ අනුව මෙරටට අලුතින් හඳුන්වාදෙන මේ ඝන බී.ටී.අයි. (BTI Dunks) බැක්ටීරියාව මදුරු කීටයින් විනාශ කිරීම සඳහා ඉතාම සාර්ථකව යොදා ගත හැකි බවත් එහි සක්‍රීය කාල සීමාව දින 30 ක් පමණ දීර්ඝ වන නිසා මේ බැක්ටීරියාව වඩාත් ප්‍රතිඵලදායක බවත් අමාත්‍යාංශය සඳහන් කරයි.ඝන බී.ටී.අයි. බැක්ටීරියාව මදුරු මර්දනය සඳහා යෙදීමෙන් පසුව දින 30 ක් කිසිදු වෙනසකට භාජනය නොවී පැවතීම නිසා මෙමඟින් සාර්ථක ලෙස මදුරු කීට මර්දනයක් සිදුවන බව අනාවරණය වී තිබේ.සාමාන්‍යයෙන් බී.ටී.අයි. බැක්ටීරියාව දියර හා ඝන ද්‍රව්‍යයක් වශයෙන් හඳුන්වා දී ඇත.